BERRIOZABAL BÓVEDA (EAJ, 2013-05-16):
Bai, eskerrik asko legebiltzarburua. Sailburuok, legebiltzarkideok eguerdi on.
Eusko Alderdi Jeltzaleak, gizartearen gehiengo zabal batek bezala, aspaldi egin zuen eleaniztasunaren aldeko apustua. Ondo zehaztuta dugu gure iparra gai honi dagokionez ere.
Guk ez dugu inoiz zalantzan jarri ingelesa jakiteak gaur egun duen garrantzia. Inoiz ez diogu uko egin ingelesa sustatzeari, ezta gutxiagorik ere, eta kontrakoa esan edo susmo hori zabaldu nahi duena gezurretan ari da. Eleaniztasunerantz jo nahi dugu eta jo behar dugu.
Hainbat aldiz hitz egin dugu Legebiltzar honetan gai honen inguruan –ez da azkenaldia izango– eta ezaguna baino ezagunagoa da gutariko bakoitzaren iritzia.
A pesar de coincidir con el objetivo inicial, el plurilingüismo en el sistema educativo vasco, entendemos que el proyecto denominado Marco Educativo Trilingüe tiene algunas deficiencias desde su propio origen. Esan bezala, MET egitasmoak abiapuntutik gabezia batzuk zituela uste dugu eta behin eta berriro adierazi ditugu Legebiltzar honetan. Batetik, egitasmo hura adostasun zabalik gabe ezarri zela. Iruditzen zaigu Gobernuak ez zuela inorekin adostu ezta kontrastatu ere.
Además de no contrastar ni acordar el proyecto, entendemos que no se basó en ninguna evaluación inicial objetiva en relación a cada una de las lenguas. No se basó en ningún análisis que determinase la situación que vivían en aquel momento el euskera, el castellano y la lengua extranjera (el inglés( en el sistema educativo vasco. Además de no determinar el punto de partida de cada una de ellas, entendemos que no se establecieron unos objetivos a alcanzar en cada una de ellas tras finalizar el periodo de experimentación.
Horregatik, abiapuntua eta helmuga ezagutzen ez ditugunez, nola jakin eta nola ebaluatu zein ibilbide den egin duguna. Ez dugu gure hizkuntza errealitatea kontuan hartu. Ez zituen aintzat hartu eskolaren euskalduntze maila desberdinak ezta orain arte egindako esperientzia hirueledunak ere.
Baina martxan jarritako prozesua esperimentazioa zen eta arlo desberdinetan egiten diren esperimentazio guztiak bezala, indargune eta ahulguneak detektatzeko egiten dira esperimentazioak eta Jaurlaritzak, logikoa denez, ez ditu egitasmo honi dagokionez iraganean egondako akatsak errepikatu nahi edo gabeziak errepikatu nahi.
Horregatik, detektatuta dauden horiek zuzendu eta gainditu nahi ditugu eta horretarako bere onena emango du Jaurlaritzak. Ondo aztertu behar dugu ikerketa eta datuen bidez zer den eskolak eman eta egin dezakeena. Horregatik eskolak egin dezakeena egin dezagun eta gainera ondo egin dezagun.
Eusko Alderdi Jeltzaleak aspaldi adierazi zituen gai honi dagokionez bete beharko liratekeen baldintzak: Adostasun sozial eta politiko zabala bermatzea, inoiz ez oraingo sistemak izan duena baino murritzagoa; orain arteko oinarriei eustea, gurasoek duten aukeratzeko eskubidea eta horri lotuta, ikasleek bi hizkuntza ofizialetan komunikatzeko adina gaitasun eskuratzeko betebeharra; eta azkenik, sisteman sakoneko aldaketak orokortu aurretik esperimentazio serio bat egitea, abiapuntuan hizkuntza bakoitzean dauden maila desberdinak aztertu eta esperimentazioaren amaieran hizkuntza bakoitzean lortu nahi liratekeen mailak zehaztuz, betiere zonalde soziolinguistiko desberdinak eta sare desberdinak aintzakotzat hartuz.
Gainontzeko taldeen zuzenketei dagokionez, PPk duela aste gutxi erabilitako erdibideko baten testua ekarri du berriro ere eta baita UPyDk ere. Duela aste gutxi ez bezala, EH Bilduk ez du zuzenketarik aurkeztu eta eskuartean duguna hain kontu garrantzitsua izanik ez zaigu oso jarrera arduratsua iruditzen. Kritika egitea zilegi da baina hobe kritika eraikitzailea izango balitz. Eta gainontzeko puntuak jarri eta gero bertsoa botako digutenez, guk ere EH Bildu entzuten ditugunean bigarren txandan erantzungo diegu.
Lehen esan bezala, Legebiltzar honetan onartutako bi printzipioak eustearen alde gaude adostasun zabal baten ondorio direlako. Gure taldeak uste du ikasketak amaitzean neska-mutikoek euskaraz zein gaztelaniaz bi hizkuntza ofizialetan aritzeko gaitasuna izateko duten eskubide eta betebeharrak gehiago eman dezakeela. Bi hizkuntza ofizialetan ikasleek eskuratzen duten gaitasuna hobetzeko aukera dagoela uste dugu.
Nuestro grupo entiende que además de apostar por la enseñanza en inglés en los centros educativos vascos, todavía hay margen de mejora también en lo relativo al conocimiento de las dos lenguas oficiales, tanto del euskara como del castellano.
Convencidos de ello, en nuestra enmienda instábamos al Gobierno Vasco a seguir impulsando el plurilingüismo y concretábamos euskara, castellano e inglés y en la medida de lo posible una cuarta lengua. Decíamos que hacíamos eso con el fin de mejorar la competencia lingüística del alumnado.
También le instábamos a adecuar y mejorar los programas y proyectos de formación lingüística y didáctico-metodológica del profesorado. Asimismo, le instábamos a avanzar los elementos centrales de su propuesta lingüística que sirvan de base para un amplio consenso lingüístico para la educación vasca.
Gaitasun horiek hobetzeko metodologia eta didaktika arloetan hobekuntzak egin daitezkeela uste dugu. Horregatik, irakasleen etengabeko prestakuntzan eragin behar dugu, ikasleek hizkuntza arloan dituzten gaitasun eta emaitzak hobetzeko, ingelesean bai baina baita euskarari eta gaztelaniari dagokion ere; hizkuntza guztietan, alegia.
Berriro diot, eskolak egin dezakeena egin dezagun eta ondo egin dezagun. Ezinbestekotzat jotzen dugu guztion artean egitea. Horregatik, Euzko Abertzaleak taldea eta Eusko Alderdi Jeltzalea legebiltzar talde guztiekin elkarlanean aritzeko prest dago.
Hasteko, bi konturen inguruan ados gaude. Batetik, bi hizkuntza ofizialak jakiteko eskubide eta betebeharra. Eta bigarrenik, atzerriko hizkuntzak jakiteak egun duen garrantzia. Abiapuntu horretan oinarrituta, erabaki dezagun guztion artean zein maila duten orain ikasleek hobetu nahi dugun hizkuntza horietako bakoitzean, eta bestetik, hizkuntza horietako bakoitzean zer lortu nahi genukeen.
Gu prest gaude adostasunak lantzeko eta ahalbidetzeko hezkuntza eleaniztunaren alde, kalitatezko hezkuntzaren alde, ikasleen aukera berdintasunaren alde, euskara eta gaztelaniaren bizikidetzaren alde, euskal gizarte pluralaren bizikidetzaren alde.
Gaur sinatutako erdibideko testua aurrerapauso bat izan da eta horregatik zuzenketarik aurkeztu ez duten taldeei aldeko botoa eskatzen diegu.